
A testnevelés tantárgy és a testnevelő tanárok presztízs helyzete a Gyergyói-medencében

A köztudatban elterjedt vélemények és a különböző nézőpontoknak köszönhetően én is szükségesnek tartottam, hogy hazámban megvizsgáljam annak a tantárgynak és szakmának a helyzetét, amelyben a közeljövőben tervezek elhelyezkedni. Kutatásomból megtudjuk, hogy milyen a tanulók viszonyulása a testneveléshez és testnevelő tanáraikhoz, illetve azt, hogy van-e megkülönböztetés a testnevelés tanár és más szaktanárok megítélése között.
A testnevelés tantárgy és a testnevelő tanárok feladatai létfontosságúak egy gyermek fejlődése során. A testnevelés tantárgy célja a képességek és készségek fejlesztése mellett az egyén lelki egyensúlyba helyezése is. Nagy szerepet játszik a gyerek szocializációjában, életszemléletében és a társadalomba való elhelyezkedésében is. Ahhoz, hogy pozitív hatásai legyenek egy gyermek életében a testnevelés tantárgynak, elmaradhatatlan tényező egy tanult, a témában érdekelt és ügyes szakember, egy testnevelő tanár kinek kötelessége a gyerekek figyelmét felhívni a mozgás fontosságára és kiemelkedően fontos, hogy megszerettesse a mozgást, a sportolást a diákjaival.



